text: «ЗВЫЧАЙНЫ ЦУД» «ПЕЦЯРБУРГСКАЙ АПЕРЭТЫ» | Нацыянальны акадэмічны драматычны тэатр імя Якуба Коласа
  «ЗВЫЧАЙНЫ ЦУД» «ПЕЦЯРБУРГСКАЙ АПЕРЭТЫ»
  17 снежня, у 19:00, на сцэне тэатра імя Якуба Коласа вас чакае сустрэча з аперэтай-казкай «Звычайны цуд» – спектаклем музычнага тэатра «Пецярбургская аперэта» (Санкт-Пецярбург) па аднайменнай п'есе Яўгена Шварца.
  Якая дзіўная назва, ці не так? Калі цуд – значыць незвычайны! А калі звычайны – такім чынам, не цуд.
  Разгадка ў тым, што ў спектаклі гаворка пойдзе пра каханне. Юнак і дзяўчына ўлюбляюцца адно ў аднаго – што звычайна. Сварацца, што таксама не рэдкасць. Ледзь не паміраюць ад кахання. І нарэшце, сіла іх пачуцця даходзіць да такой вышыні, што пачынае ствараць сапраўдныя цуды – што дзіўна і звычайна.
  Адзін Чараўнік ажаніўся, пасталеў, заняўся гаспадаркай. Але як ты чараўніка ні кармі – яго ўсё адно цягне да цудаў, ператварэнняў і дзіўных прыгод. І вось увязаўся ён у гісторыю кахання тых маладых людзей. І ўсё заблыталася, пераблыталася – і нарэшце, разблыталася так нечакана, што сам Чараўнік, які звыкся з цудамі, і той пляснуў рукамі ад здзіўлення.
  Горам усё скончылася для закаханых ці шчасцем – пазнаяце вы пад канец казкі…
  Лібрэта і вершы Юлія Кіма. Рэжысёр-пастаноўшчык Святлана Самародава. Мастак-пастаноўшчык Алег Малчанаў. Мастак па касцюмах Ніка Велегжанінава. Балетмайстар Ірына Шамякіна. Аранжыроўшчык і дырыжор Ю.Крылоў. Канцэртмайстар Д.Кандакова. Запіс аркестра С.Сакалоў.